Michelle Yeoh

Tan Sri Dato' Seri **Michelle Yeoh** (), adolah namo pangguang dari surang aktris Malaysia nan tamusaua. Banamo lahia **Yeoh Choo Kheng** (Hanzi tradisional: 楊紫瓊; Hanzi sadarano: 杨紫琼; Pinyin: Yáng Zǐqióng), sarato disabuik juo jo namo **Michelle Khan** pado filem-filem awanyo di Hong Kong, inyo samakin tanamo sajak taun 1980-an jo 1990-an satalah acok baperan dalam filem-filem lago Hong Kong, di mano inyo malakuan aksi-aksi lagonyo surang. peran-peran tu antaro lain dalam *[[Yes, Madam (1985 filem)|Yes, Madam]]* (1985), *[[Magnificent Warriors]]* (1987), *[[Police Story 3: Super Cop]]* (1992), *[[The Heroic Trio]]*, *[[Tai Chi Master (filem)|Tai Chi Master]]* (kaduonyo 1993), jo *[[Wing Chun (filem)|Wing Chun]]* (1994).

Sasudah Yeoh pindah ka Amerika Sarikat, inyo mandapek pangakuan internasional karano mambintangi filem James Bond *[[Tomorrow Never Dies]]* (1997) jo filem beladiri karya Ang Lee *[[Crouching Tiger, Hidden Dragon]]* (2000), nan mambueknyo dinominasikan Pangharagoan Aktris Utamo Tabaiak BAFTA. Kariernyo di Hollywood balanjuik jo peran-peran dalam *[[Memoirs of a Geisha (filem)|Memoirs of a Geisha]]* (2005), *[[Sunshine (2007 filem)|Sunshine]]* (2007), *[[The Mummy: Tomb of the Dragon Emperor]]* (2008), *[[Reign of Assassins]]* (2010), *[[Kung Fu Panda 2]]* (2011), jo *[[The Lady (2011 filem)|The Lady]]* (2011), di mano inyo baperan sabagai Aung San Suu Kyi.

Yeoh mamainan peran-peran pandukuang dalam kumidi romantis *[[Crazy Rich Asians (filem)|Crazy Rich Asians]]* (2018) jo *[[Last Christmas (filem)|Last Christmas]]* (2019), sarato dalam filem Alam Sinema Marvel *[[Shang-Chi and the Legend of the Ten Rings]]* (2021) jo serial televisi *[[Star Trek: Discovery]]* (2017–2020). Untuak perannyo sabagai Evelyn Quan Wang, saurang induak samang (*martriark*) nan kawalah bapindah-pindah antar alam multisamasta dalam *[[Everything Everywhere All at Once]]* (2022), inyo mamanangan Academy Award untuak Aktris Tabaiak, inggo manjadi urang Asia patamo nan mamanangan kategori tu, sakaliguih urang Malaysia patamo nan mamanangan Academy Award.

Situs web agregator ulasan filem Rotten Tomatoes mamaringkek Yeoh sabagai 'pahlawan padusi' (*heroine*) lago tagadang sapanjang maso pado taun 2008. Pado taun 1997, inyo tapiah dek *[[People (majalah)|People]]* sabagai salah satu "50 Urang Paliang Kamek di Dunia", jo pado taun 2009 dek majalah nan samo mamilihnyo sabagai salah satu dari "35 Urang Kamek Laya Perak Sapanjang Maso". Pado taun 2022, *[[Time (majalah)|Time]]* mamiliahnyo sabagai salah satu dari 100 urang paliag bapangaruah di dunia dalam daftar taunannyo jo sabagai Ikon Taun Iko. Pado taun 2024, inyo manarimo *[[Presidential Medal of Freedom]]* dari Presiden Amerika Sarikat.

## Kaidupan awa jo pandidiakan
Yeoh lahia pado 6 Agustus 1962 di Ipoh, Perak, sabagai anak dari Janet Yeoh jo Yeoh Kian-teik. Apaknyo  tapiliah sabagai Senator Malaysia sajak taun 1959 inggo 1969 (mawakili Asosiasi Cino Malaysia Perak), Katua dari  Asosiasi Pangacaro Perak, jo pandiri dari "Sri Maju" pado taun 1975, sabuah parusaoan gadang bus antarkota di Malaysia jo Singapura. Walaupun bakaturuan Hokkian jo Kanton, inyo tumbuah babicaro jo bahaso Inggirih ka apaknyo sarato mangarati saketek bahaso Kantonis Malaysia dari mande amaknyo nan tingga basamo kaluargo mareka. Inyo kudian baraja bahaso Kantonis sampai pasiah pado taun 1980-an jo tingkek tatantu bahaso Mandarin pado taun 2000-an. Musiki baitu, inyo indak panah baraja mambaco atau manulih tulisan Cino, nan disabuiknyo sabagai panyasalannyo nan tagadang.

Yeoh sanang manari sajak mudo, inyo mulai balatiah balet sajak umua ampek taun. Inyo baraja di Sikola Manangah Kabangsaan Convent Ipoh, sabuah sikola manangah kusuih anak padusi, untuak pandidiakan dasanyo. Pado umua 15 taun, inyo pindah basamo urang tuonyo ka Inggirih. Di sinan, inyo masuak ka The Hammond School, Chester, di mano inyo mulai balatiah sabagai panari balet. Namun, cidera tulang balakang managahnyo untuak manjadi panari balet profesional, sudah tu inyo mamindahan paratiannyo ka koreografi jo seni lainnyo. Inyo mandapek gala Sarjana Seni dari Universitas Metropolitan Manchester pado taun 1983.

## Karier
### Karier awa jo pansiun partamo (1983-1991)
Pado taun 1983, Yeoh nan baumua duo puluah taun mamanangan lomba Miss World Malaysia. Inyo marupoan pawakilan Malaysia pado patandiangan Miss World 1983 di London, di mano inyo mandapek urutan kadalapan baleh. Kudian pado taun itu juo, inyo pai ka Australia di mano inyo manang dalam patandiangan Miss Moomba International 1984. Karajo akting partamonyo iolah iklan komersil televisi untuak jam Guy Laroche basamo Jackie Chan. Hal iko manariak paratian parusaoan produksi filem Hong Kong nan baru badiri, D&B Films. Musiki Yeoh mangarati sacaro pasif bahaso Kantonis Ipoh nan dipakai di kota kalahiarannyo, inyo alun dapek mangecekannyo. Dalam pambicaroan telepon babahaso Kantonis, inyo ditawarkan untuak mambintangi iklan komersil televisi basamo urang nan banamo Sing Long, jo baru manyadari baso itu adolah namo Kantonis Jackie Chan satalah inyo tibo di studio. Inyo baraja mangecek Kantonis kutiko mamuloi kariernyo di Hong Kong.

Yeoh mamuloi karier aktingnyo dalam filem-filem lago jo beladiri, di mano inyo malakuan lagonyo surang. peran utamo partamonyo adolah pado filem katigonyo, *Yes, Madam* (1985). Yeoh awanyo mamakai namo samaran Michelle Khan, sabuah namo pangguang nan dipiliah dek D&B Films untuak manariak panonton international jo Barat. Pado taun 1987, Yeoh manikah jo suami partamonyo Dickson Poon, salah saurang pandiri D&B Films, sarato mamutuihan untuak pansiun dari dunia akting.

### Baliak lai sabagai bintang lago (1992-2001)

Satalah limo taun manikah, Yeoh bacarai jo Poon dan baliak lai ka dunia akting lewaik filem *[[Police Story 3: Super Cop]]* (1992). Inyo  muncua dalam *[[The Heroic Trio]]* (1993), jo filem-filem Yuen Woo-ping *[[Tai Chi Master (filem)|Tai Chi Master]]* jo *[[Wing Chun (film)|Wing Chun]]* masiang-masiang pado taun 1993 jo 1994.

Inyo manuka baliak namo pangguangnyo manjadi Michelle Yeoh kutiko mamuloi kariernyo di Hollywood dalam *[[Tomorrow Never Dies]]* pado taun 1997. Pado filem James Bond taun 1997 tu, inyo nan baperan sabagai Wai Lin mangadu akting jo bitang filem Pierce Brosnan. Brosnan maraso kagum, Yeoh digambakan digambaan sabagai "aktris lua biaso" nan "serius jo basungguah-sungguah taradok karajonyo." Inyo manyabuik Yeoh sabagai "James Bond padusi" dek marujuak ka kamampuannyo bataruang. Yeoh nio malakuan aksi babahayonyo (*stunt*) surang tapi dilarang dek sutradara Roger Spottiswoode nan maanggapnyo babahayo bana. Walau baitu, Yeoh malakuan kasado adegan pataruangannyo surang.

Pado taun 1997, Yeoh baperan sabagai Soong Ai-ling dalam filem *[[The Soong Sisters (filem)|The Soong Sisters]]* nan mamanangan pangaragoan. Inyo diubuangi dek sutradara Ang Lee untuak mameranan Yu Shu Lien dalam filem beladiri babahaso Mandarin partamonyo *[[Crouching Tiger, Hidden Dragon]]* (2000). Inyo indak pandai babahaso Mandarin inggo taun 2000-an, dek itu inyo haruih mampalajari barih-barih naskah Mandarin  *Crouching Tiger, Hidden Dragon* dari bunyinyo. Filem iko mancapai kasuksesan internasional, jo mambuek Yeoh mandapek nominasi BAFTA 2000 untuak Aktris Utamo Tabaiak.

### Naiak turun karier (2002-2016)

Pado taun 2002, Yeoh mamproduksi filem Inggrihnyo nan partamo, *[[The Touch (2002 filem)|The Touch]]*, malalui parusaoan produksinyo surang Mythical Films. Pado taun 2004, Yeoh batamu Jean Todt, saurang eksekutif balap motor perancih, di Shanghai salamo acaro publikasi untuak Ferrari. Kaduonyo kudian batunangan pado taun itu juo.

Pado taun 2005, Yeoh baperan sabagai Mameha dalam adaptasi filem *[[Memoirs of a Geisha (filem)|Memoirs of a Geisha]]*, sarato malanjuikan jo filem babahaso Inggirih lai pado taun 2007 dalam *[[Sunshine (2007 film)|Sunshine]]*. Pado taun 2008, Yeoh mambintangi filem lago fantasi *[[The Mummy: Tomb of the Dragon Emperor]]* basamo Brendan Fraser jo Jet Li. Pado taun 2011, inyo mamainan Aung San Suu Kyi dalam filem *[[The Lady (2011 filem)|The Lady]]* karyo Luc Besson. Yeoh dimasuakan dalam daftar itam dek pamarentah Myanmar kamungkinan karano katalibatannyo dalam *The Lady*; inyo ditulak masuak ka Myanmar pado 22 Juni 2011 jo dideportasi pado ari nan samo.

Pado bulan Oktober 2011, Yeoh ditunjuak dek Guerlain untuak manjadi duta produk parawatan kuliknyo. Yeoh baperan untuak manguekan ubuangan parusaoan kosmetika perancih tu jo Asia.

Yeoh indak bacabang ka televisi inggo taun 2015, yaitu lewaik peran partamonyo sabagai Mei Foster, istri Duta Besar Inggirih untuak Thailand, nan diam-diam marupoan mata-mata Korea Utara nan banamo Li-Na, pado musim kalimo serial Cinemax/Sky *[[Strike Back (serial TV)|Strike Back]]*.

### Peran pandukuang (2017-2020)
Pado taun 2016, Yeoh mandapek peran sabagai Kapten Starfleet Philippa Georgiou dari kapa lua angkasa USS *Shenzhou* dalam serial *[[Star Trek: Discovery]]*, sarato peran baulang sabagai *doppelganger* "alam samasta camin" Georgiou dalam serial tasabuik di wakatu nan labiah kudian. Yeoh balanjuik mambaoan peran tasabuik salamo tigo musim, manuai pujian kritis jo manjadi kasukoan para panggamar. Manyusua kasuksesan *Star Trek: Discovery*, serial tapisah (*spinoff*) jo Yeoh sabagai pameran utamo muloi disiapan pado taun 2019. Serial iko, nan ka bapusek pado karakter Yeoh, yaitu Emperor Georgiou nan batugeh sabagai anggota Seksi 31, sabuah organisasi mato-mato rahasio antar galaksi, masiah "dalam pangambangan" pado Januari 2023, tapi pado April, Paramount+ maumuman alah manyuruah buek sabuah filem panjang *[[Star Trek: Seksi 31]]* nan ka dibintangi Yeoh, bukan lai babantuak serial.

Pado taun 2018, Yeoh baperan sabagai saurang bundo kapalo kaluargo Eleanor Young dalam filem Jon M. Chu *[[Crazy Rich Asians (filem)|Crazy Rich Asians]]*, sabuah adaptasi dari buku Kevin Kwan nan banamo samo, basato lawan mainnyo Constance Wu jo Henry Golding. Carlos Aguilar dari *[[TheWrap]]* manggambaan panampilan Yeoh sabagai "sabana mayakinan". Pado taun 2019, inyo baperan sabagai pamiliak toko batema Natal "Santa" dalam filem *[[Last Christmas (filem)|Last Christmas]]*, basamo jo Henry Golding jo Emilia Clarke. Filem iko diluncuaan pado 8 Nopember 2019, jo maraiah kasuksesan *box office* nam mangasilan labiah dari $121&nbsp;juta di saluruah dunia.

Yeoh manjadi Ying Nan dalam filem Marvel Studios *[[Shang-Chi and the Legend of the Ten Rings]]*, nan disutradarai dek Destin Daniel Cretton. Filem ko diluncuaan di bioskop pado 3 September 2021. Diumuman pado The Game Awards 2020 baso Yeoh ka mambintangi *Ark: The Animated Series*, sabuah serial nan badasa dek gim video **' kaluaran [[Studio Wildcard]], di mano inyo ka mamainan peran sabagai Meiyin Li, saurang pamimpin pambarontak Cino abaik ke-3, nan disabuik juo ''The Beast Queen''.

===Kasuksesan pangaragoan (2021–kini)===

Pado taun 2022, Yeoh mambintangi filem [[komedi sureal]] fiksi ilmiah ''[[Everything Everywhere All at Once]]'' dari duo sutradara [[Daniels (sutradara)|Daniels]], nan diluncuaan pado Maret 2022 nan mandapek pujian kritis sacaro laweh. Dalam filem tasabuik, inyo baperan sabagai pamiliak usao masin cuci (''laundromat'') nan sadang bajuang. [[Evelyn Quan Wang]], peran nan dipuji bana dek para kritikus, di antaronyo David Ehrlich dari ''[[IndieWire]]'' nan maanggap itu sabagai "panampilan paling hebaik nan panah ditunjuakan dek Michelle Yeoh". Dek peran ikolah Yeoh mamparoleh kamanangan [[Golden Globe Awards|Golden Globe]] partamonyo (sabagai aktor Malaysia partamo nan mamanangan [[Golden Globe Award untuak Aktris Tabaiak dalam Filem Bagarak - Musikal atau Kumidi|Panampilan Tabaiak dek Aktris dalam Filem Bagarak – Musikal atau Komidi]] di Golden Globes, nominasi jo kamanangan partamonyo di [[Independent Spirit Awards|Independent Spirit]], [[95th Academy Awards|nominasi jo kamanangan]] partamonyo di [[Academy Awards|Oscar]], nominasi [[BAFTA Award untuak Aktris Tabaiak dalam Paran Utamo|BAFTA]] kaduonyo, sarato nominasi [[Critics' Choice Movie Award for Best Actress|Critics' Choice Awards]] partamonyo. Salain itu, inyo manjadi padusi Asia partamo nan manang dalam pamaran utamo individu dalam kategori filem apopun di Screen Actors Guild Awards, yaitu sabagai [[Screen Actors Guild Award untuak Panampilan Lua Biaso dek Aktor Padusi dalam Paran Utamo]]. Inyo juo manjadi urang Malaysia partamo nan dinominasian jo mamanangan Academy Award, sarato urang Asia partamo jo "[[Urang kulik bawarno|padusi kulik bawarno]]" kaduo nan mamanangan [[Academy Award untuak Aktris Tabaiak]].

Yeoh muncua dalam serial [[Disney+]] ''[[American Born Chinese (serial TV)|American Born Chinese]]'', nan badasa buku bajudua samo karangan [[Gene Luen Yang]]. Pado Juni 2022, diumuman baso inyo ka mambintangi serial drama lago/komidi dalapan bagian series ''[[The Brothers Sun]]'' untuak [[Netflix]], nan diluncuaan pado 4 Januari 2024, nan umumnyo mandapek ulasan positif. Inyo baperan sabagai saurang parantaro arwah basamo [[Kenneth Branagh]] dalam ''[[A Haunting in Venice]]'', nan diluncuaan pado 15 September 2023. Di taun nan samo, Yeoh manjadi [[Komite Olimpiade Internasional|anggota Komite Olimpiade Internasional]], sarato mambaoan pidato pado ari kuliah di [[Sikola Hukum Harvard]] taun 2023.

Inyo lah ditantuan untuak baperan sabagai [[Wicked (novel Maguire)#Karakter utamo|Madame Morrible]] dalam adaptasi filem [[Wicked (musikal)#Adaptasi filem|duo bagian]] dari drama musikal ''[[Wicked (musikal)|Wicked]]'' nan disutradarai dek [[Jon M. Chu]], di mano **' ka diluncuaan pado 22 November 2024, jo **' dirancanoan untuak diluncuaan pado 26 November 2025. Pado Mai 2024, Yeoh dipiliah sabagai pameran utamo sabagai saurang replikan (manusia bio-rekayasa) basamo [[Hunter Schafer]] dalam serial televisi fiksi ilmiah [[Amazon MGM Studios|Amazon]] ''[[Blade Runner 2099]]''. Inyo ka mambintangi juo sabagai ilimuwan manusia Dr. Karina Mogue dalam ''[[Avatar 4]]'', nan dirancanoan ka diluncuaan pado 21 Desember 2029.

==Kaidupan paribadi==

Yeoh manikah jo pangusao Hong Kong [[Dickson Poon]], nan tanamo sabagai pamiliak usao-usao barang bamerek sarupo [[Harvey Nichols]] jo [[Charles Jourdan]], antaro taun 1988 inggo 1992. Antaro 1998 inggo 2000, Yeoh bapacaran sampai akianyo batunangan jo Alan Heldman, saurang dokter jantuang Amerika.

Pado taun 2004, inyo muloi bapacaran jo [[Jean Todt]], maso tu manajer umum jo CEO [[Scuderia Ferrari]] jo kudian president [[Fédération Internationale de l'Automobile|FIA]]. Pado 26 Juli 2004, kaduonyo batunangan. Sajak 2019, inyo tingga di [[Jenewa]], Swiss, basamo Todt. Dalam postingan Instagram bakeh pambalap Scuderia Ferrari [[Felipe Massa]] disabuik baso Yeoh jo Todt alah manikah pado 27 Juli 2023 di Jenewa.

Yeoh indak punyo anak, jo alah manyabuik kaindakmampuannyo untuak punyo anak sabagai panyabab baakianyo panikahan partamonyo.

Yeoh baagamo [[Agamo Buddha|Buddha]] jo saurang aktivis. Yeoh manyatoan dukuangannyo untuak pardano mantari Malaysia [[Najib Razak]] jo koalisi [[Barisan Nasional]] manjalang [[Pamiliahan umum Malaysia 2013]]. Pado 2022, inyo mangatoan ka [[Vanity Fair (majalah)|''Vanity Fair'']] baso [[William Shakespeare|Shakespeare]] jo [[Stephen King]] adolah para pangarang favoritnyo jo [[Tarzan]] adolah pahlawan fiksi favoritnyo.

==Pangaragoan==

Pado taun 1999, inyo manjadi anggota juri pado [[Festival Filem Internasional Berlin ka-49]]. Pado 19 April 2001, Yeoh mandapek anugrah Darjah Datuk Paduka Mahkota Perak ([[Gala kaoromatan Malayu|DPMP]]), nan mambueknyo mandapek gala Dato', dari Sultan [[Azlan Shah dari Perak|Azlan Shah]], yaitu [[Sultan Perak|sultan]] dari nagara bagian asa kalahiaran Yeoh, sabagai pangakuan ateh katenaran nan lah dibaonyo ka nagara bagian tasabuik. Pado 25 Nopember 2002, Yeoh mandapek pangaragoan sabagai salah satu dari The Ten Outstanding Young People of the World (TOYP) (Pancapaian Budaya) dari JCI ([[Junior Chamber International]]). Pado 23 April 2007, Presiden Parancih [[Jacques Chirac]] maagiah Yeoh gala Ksatria [[Legion of Honour]] (). Panganugrahan tu disarahan kapadonyo dalam sabuah upacarai di [[Kuala Lumpur]] pado 3 Oktober 2007. Inyo dinaiakan galanyo sabagai Perwira dari ordo Parancih nan samo tu () dek Presiden Parancih [[Nicolas Sarkozy]] pado 14 Maret 2012 dalam sabuah parayoan di kadiaman presiden di [[Élysée Palace]] ari itu juo,  sarato dinaiakan lai ka tingkek Komandan (), pangaragoan tatinggi nan mungkin untuak non warganagara Parancih, dek [[François Hollande]] di kadiaman rasmi duta besar Parancih di Kuala Lumpur pado taun 2017.

Pado 22 Mai 2012, Yeoh dianugrahi Darjah Seri Paduka Mahkota Perak ([[Gala kaoromatan Malayu|SPMP]]) nan mambueknyo mandapek gala Dato' Seri pado upacara panganugrahan sakaliguih ulang taun Sultan Perak, Sultan Azlan Shah. Yeoh received the Excellence in Asian Cinema award during the [[7th Asian Film Awards]] in March 2013 in Hong Kong. Pado 1 Juni 2013, Yeoh mandapek anugrah [[Darjah Yang Mulia Setia Mahkota Malaysia|Panglima Setia Mahkota]] ([[Gala kaoromatan Malayu|PSM]]) nan mambueknyo mandapek gala Tan Sri nan diagiah dalam upacara panganugrahan sakaliguih ulang taun [[Yang di-Pertuan Agong]] [[Abdul Halim dari Kedah|Tuanku Abdul Halim Mu'adzam Shah]]. Pado 30 Nopember 2013, Yeoh manjadi Tamu Utamo pado [[Festival Filem Internasional India]].

===Gala kaoromatan Malaysia===
* :
**  Darjah Kebesaran Mahkota Negeri Perak Yang Amat Mulia (DPMP) – **Dato**' (2001)
* :
**  Dato' Seri Paduka Mahkota Perak (SPMP) – **Dato' Seri** (2012)
**  [[Darjah Yang Mulia Setia Mahkota Malaysia]] (PSM) – **Tan Sri''' (2013)

### Gala kaoromatan asiang
* :
**  Chevalier de la Légion d'honneur (2007)
**  Officier de la National Order of the Legion of Honor (2012)
**  Officier de la Ordre des Arts et des Lettres (2016)
**  Commandeur de la Légion d'honneur (2017)
*  :
**  Presidential Medal of Freedom (2024)

## Rujuakan

### Katarangan